แบงก์โน้ตส์
ไม่ให้เสียทีมือเศรษฐกิจของรัฐบาล รองนายกฯ และ รมว.คลัง กิตติรัตน์ ณ ระนอง
9 พ.ค. 2555

กินโชว์!!
ไม่ให้เสียทีมือเศรษฐกิจของรัฐบาล รองนายกฯ และ รมว.คลัง กิตติรัตน์ ณ ระนอง ควงรองนายกฯ ยงยุทธ วิชัยดิษฐ ลงมากินข้าวกลางวันที่โรงอาหารของทำเนียบรัฐบาล 




งานนี้ไม่ได้กินกันหนุงหนิงแค่ 2 คน แต่รองฯ ยงยุทธ พาภรรยา ลูกสาว และว่าที่ลูกเขย ที่เดินทางมาชมห้องทำงานของที่ตึกบัญชาการ 1 ทำเนียบรัฐบาล มาร่วมกินอาหารด้วยกัน แต่เพื่อความสะดวก ขุนคลังขอแยกไปนั่งอีกโต๊ะ
เมนูวันนี้มีแกงจืด ปลาทอด ขนมหวาน ข้าวเปล่า น้ำแข็งเปล่า และน้ำโพลาริส 
กระจิบข่าวซอกแซกตามดู รมต.กินข้าว ก็เห็นว่าขุนคลังหม่ำข้าวไม่หมด เหลือข้าวสุกไว้ครึ่งจาน ส่วนรายการกับข้าว ปลาทอดทานหมดเหลือหัวกับหาง แต่ไก่ต้มฟักเหลือเต็มชาม เช่นเดียวกับขนมหวาน ลอดช่องแตงไทย ไม่รู้ว่าเพราะไม่อร่อยหรือท่านกำลังลดน้ำหนัก 
เมื่อคิดเงินอาหารมื้อนี้ถูกอย่างไม่น่าเชื่อ อาหารมือนี้รับประทาน 5 คน รวม ราคาอาหารเพียง 150 บาทเท่านั้น 
แน่จริงลงมากินให้ได้ทุกวัน นะท่านแฟ้มบุคคลจะตบมือให้